2023. július 11.

Henkel önkéntesek a hulladékáradat ellen

Több, mint 6 tonna hulladéktól lélegzett fel a Tisza-tó

**Június közepén a Tiszai PET Kupa szervezésében környezetvédelmi önkéntesek vették be a Tisza-tó, Tiszafüred és Tiszanána-Dinnyéshát közötti szakaszát azzal a céllal, hogy hulladék mentesítsék a folyót és ártereit. A több napon át tartó eseménynek a Henkel csapata is részese volt.**

A PET Kupa hulladékgyűjtő versenyt legelőször 2013-ban a Természetfilm.hu Egyesület kezdeményezéseként indították útnak. A kezdeti civil megmozdulásból az eltelt 10 év alatt mára már egy nemzetközi jelentőségű környezet-, és természetvédelmi program lett, mely a sport, az önkéntesség és a környezettudatosság erejével hívja fel a figyelmet a folyóvizek védelmére, és a helyes hulladékkezelés fontosságára.

„A Henkel elkötelezettsége a fenntarthatóság terén alapvető vállalati értékeink egyike, így nagy örömmel és lelkesedéssel csatlakozunk évről-évre ehhez a természetvédelmi kalandhoz. A Henkel az egyik legrégebbi vállalati támogatója a PET Kupának, először 2017-ben még csak néhány munkatársunk vett részt a hulladékgyűjtő derbin, azonban önkénteseink száma egyre gyarapszik, oly annyira, hogy az idén a Henkel több, mint 20 fős csapattal képviseltette magát és a teljes magyarországi vezetőség is csatlakozott. Nagyon fontos volt számunka, hogy egységként munkatársainkkal együtt, közösen tettünk környezetünkért. Hacsak nincs ott, és nem látja az ember a saját szemével, nem hiszi el a Tisza-parton és a nádasban lévő szemét mennyiségét – mondta Dr. Fábián Ágnes, ügyvezető igazgató

A hulladékok természetből történő eltávolítása és újrahasznosítása mindenki számára nélkülözhetetlen feladat a tisztább, és élhetőbb környezetért. A PET kupa hulladékgyűjtő rendezvényei a felső-tiszai szakaszra, a Tisza-tóra, a Bodrog egy részére, illetve idén már a Marosra is kiterjedt. A Tisza-tó térsége az elmúlt években kiemelt központjává vált a folyótisztító, környezetvédő programoknak. Sajnos a szomszédban dúló háború sem kedvez a határon túli, hiányos hulladék-infrastruktúra megoldásának, a java részt Ukrajnából érkező hulladékot az idén is hozta az áradó Tisza, így a Tisza-tavon kevés korábban kitakarított terület maradt tisztán. Így hatalmas feladat várt a IV. Tisza-tavi versenyre érkező 12 lelkes pethajós csapatra. Az összesen 200 részvevő naponta 400-500 zsák hulladékot szedett össze, a csaknem 1500 zsáknyi összegyűjtött hulladék a szervezők becslései szerint legalább 6,5 tonna szennyeződés eltávolítását jelentette ezúttal.

„A Henkel Magyarország csapatával idén is nagy várakozással vágtunk neki a kalandnak, és hatalmas erőbedobással, a hőség és a szúnyogok ellenére odaadással, szorgalommal tisztítottuk a tavat. Ezzel egyrészt az irodai környezetből kiszakadva egy igazán nem mindennapi környezetvédelmi túrán vehettünk részt, másrészt, mi is hozzájárulhattunk vállalatunk műanyaghulladékra irányuló körforgásos gazdaság célkitűzésének megvalósításához” – tette hozzá Szak Zsuzsanna Consumer Brands üzletág igazgató, a Henkel Magyarország vezetőségének tagja.

A Tisza-tavi versenyen is összegyűjtött tonnaszámnyi hulladék a fajtánkénti átválogatás után akár többféle módon is újra hasznosul, ezzel is előmozdítva a műanyaghulladékok körforgásban tartását. A Henkel körforgásos gazdaságra törekvő ambiciózus célja között a csomagolás, főként a műanyag csomagolás kiemelt hangsúlyt kap. 2025-ig a Henkel termékeinek csomagolása 100%-ban újrahasznosítható, újrafelhasználható lesz\*. Ez az arány 2022 végén közel 87 százalék körül volt. Mindemellett a vállalat további célja 50%-kal csökkenteni a fosszilis forrásokból származó szűz műanyagok mennyiségét a fogyasztási termékei csomagolásában. Ezt úgy kívánjuk elérni, hogy az újrahasznosított műanyag arányát több mint 30%-ra növeli, illetve csökkenti a műanyag mennyiségét valamint egyre inkább bioalapú műanyagot használ.

\**Kivéve azon termékek, amelyek összetevői vagy maradványai befolyásolhatják az újrahasznosíthatóságot vagy szennyezhetik az újrahasznosítási folyamatokat.*

**Az idén a Henkel csapatához egy-egy napra** [**Magyarósi Csaba**](https://www.youtube.com/watch?v=dm15Vy91Rm8) **és** [**Puskás-Dallos Peti**](https://www.instagram.com/reel/CuUmk9zL5Je/?utm_source=ig_web_copy_link&igshid=MzRlODBiNWFlZA==) **is csatlakozott. Az eseményről mindketten a saját közösségi média csatornáikon is beszámoltak. A beszámolók a nevükre kattintva érhetők el.**

Ismerje meg a Henkel fenntarthatósággal kapcsolatos célkitűzéseit és tevékenységeit: <https://www.henkel.hu/fenntarthatosag>

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2022-es pénzügyi évben a Henkel több, mint 22 milliárd euró árbevételt és mintegy 2,3 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte több, mint 50 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat**

Henkel Magyarország Kft.  
Vállalati kommunikáció

Lambert Petra

Tel: (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)